Prieto estableix aliances amb el Cercle de Belles Arts de Madrid per impulsar projectes culturals i l'espai 'Gandia Pensa'
08 juliol 2025

## Prieto estableix aliances amb el Cercle de Belles Arts de Madrid per impulsar projectes culturals i l'espai 'Gandia Pensa'08 juliol 2025Última actualització: 08 juliol 2025

![](../gestion/img/551771356ee74c3f0ddb379257da634f1d85e1ba1f77b95bc2cc80f64cf72204.jpeg)  
  

L’alcalde de Gandia, **José Manuel Prieto**, i la regidora de Cultura, **Balbina Sendra**, han mantingut este matí una reunió a Madrid, amb el director del Cercle de Belles Arts, **Valerio Rocco**, per a establir aliances que impulsen diferents projectes culturals en la ciutat. Un d’ells, l’espai de reflexió ‘Gandia Pensa’.

El Cercle de Belles Arts és una de les institucions culturals amb més prestigi del país, dedicada a la promoció de la cultura i les arts, que té com a finalitat descentralitzar activitats i compartir recursos. Esta entitat ofereix una àmplia gama d’activitats i espais per a la creació i difusió cultural. Sota estos objectius, l’alcalde i la regidora han plantejat a Valerio Rocco diferents projectes culturals de Gandia on establir col·laboracions.

Si bé ahir era el Ministeri de Cultura qui, a través de la Direcció General del Llibre, es comprometia a establir línies d’ajuda amb ‘Gandia Pensa’, este matí ha estat el Cercle de Belles Arts qui ha manifestat el seu suport, després de l’èxit de les primeres edicions, amb el filòsof Theodor Kallifatides (al mes de maig) i el magistrat Joaquim Bosch (dijous passat).

Cap recordar que ‘Gandia Pensa’ és una iniciativa impulsada per l’Ajuntament de Gandia, juntament amb la Càtedra Joan Noguera de la UV, el CEIC Alfons el Vell i la Direcció General del Llibre del Ministeri de Cultura. La comissària del cicle és Àngels Gregori. L’objectiu és enfortir els valors humanistes en el context actual.

[Twittear](https://twitter.com/share)